pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเปิดโครงการ Green Army Green Farmer เพื่อประเทศชาติและประชาชน
วันพฤหัสบดีที่ 8 พฤศจิกายน 2561
นายกรัฐมนตรีเปิดโครงการ Green Army Green Farmer เพื่อประเทศชาติและประชาชน
นายกรัฐมนตรีเปิดโครงการ Green Army Green Farmer เพื่อประเทศชาติและประชาชน แนะเกษตรกรใช้วิทยาศาสตร์ เทคโนโลยี และนวัตกรรมตามแนวทาง THAILAND 4.0 เพื่อสร้างมูลค่าเพิ่ม สร้างประสิทธิภาพในกระบวนการผลิต กระจายรายได้สู่ชุมชนและเศรษฐกิจฐานราก
วันนี้ (7 พฤศจิกายน 2561) เวลา 14.30 น. ณ มณฑลทหารบกที่ 17 ตําบลลาดหญ้า อําเภอเมืองกาญจนบุรี จังหวัดกาญจนบุรี พลเอก ประยุทธ์ จันทร์โอชา นายกรัฐมนตรี เปิดโครงการ Green Army Green Farmer เพื่อประเทศชาติและประชาชน ซึ่งเป็นโครงการความร่วมมือด้านเกษตรและอาหารปลอดภัย ซึ่งใช้พื้นที่ทหารเป็นฐานการผลิต เพื่อให้สอดรับกับนโยบายรัฐบาลในการส่งเสริมเกษตรแปลงใหญ่ รวมถึงการพัฒนาเกษตรอินทรีย์และเกษตรกรรมยั่งยืน รวมทั้งเพื่อยกระดับสุขภาพ คุณภาพชีวิตให้แก่ประชาชน ตลอดจนนําไปสู่การสร้างความเข้มแข็งของชุมชน การกระจายรายได้ และการส่งเสริมเศรษฐกิจฐานรากให้มีความมั่นคง มั่งคั่ง และยั่งยืน โดยมีเกษตรกรและประชาชนเข้าร่วมโครงการ โอกาสนี้ นายกรัฐมนตรีได้มอบเกียรติบัตรการรับรองแปลงเกษตรปลอดภัยแก่กลุ่มเกษตรกรที่ผ่านการตรวจรับรองคุณภาพกระบวนการผลิต จาก 8 จังหวัดภาคกลางตอนล่าง และภาคตะวันตก พร้อมมอบงบประมาณสนับสนุนการจัดหารถห้องเย็นจากจังหวัดกาญจนบุรี – บริษัทประชารัฐรักสามัคคี - วิสาหกิจเพื่อสังคมจังหวัดกาญจนบุรี – สํานักงานเกษตรจังหวัดกาญจนบุรี – สหกรณ์จังหวัดกาญจนบุรีแก่เกษตรกร
จากนั้น นายกรัฐมนตรีได้กล่าวพบปะกับประชาชนที่มาเข้าร่วมโครงการและให้การต้อนรับตอนหนึ่งว่า วันนี้เดินทางลงพื้นที่จังหวัดกาญจนบุรีในหลายพื้นที่รู้สึกร้อนและเหนื่อย พอมาเห็นรอยยิ้มที่มีความสุขของประชาชน ทําให้หายเหนื่อย และรู้สึกดีใจ พร้อมกล่าวชื่นชมเกษตรกรที่ได้รับรางวัลแปลงเกษตรปลอดภัย โดยขอให้เกษตรกรใช้วิทยาศาสตร์ เทคโนโลยี และนวัตกรรมตามแนวทาง THAILAND 4.0 เพื่อสร้างมูลค่าเพิ่ม สร้างประสิทธิภาพในกระบวนการผลิต และการกระจายรายได้สู่ชุมชนและเศรษฐกิจฐานราก พร้อมกับให้หน่วยงานราชการส่งเสริมด้านสุขภาพ และคุณภาพชีวิตที่ดีให้แก่เกษตรกร ในการหันมา ลด ละ เลิก การใช้สารเคมีอันตราย รวมถึงการส่งเสริมให้ประชาชนผู้บริโภคได้มีโอกาสเข้าถึงผลผลิตเกษตรและอาหารที่มีความปลอดภัย มีการวางแผนการผลิต ยึดการตลาดนําการผลิต ผลิตสินค้าตามความต้องการของตลาด
สําหรับการตรวจวิเคราะห์รับรองคุณภาพความปลอดภัย นายกรัฐมนตรีมอบหมายให้มหาวิทยาลัยมหิดลเข้ามาเป็นหน่วยงานหลักในการตรวจวิเคราะห์รับรองคุณภาพความปลอดภัย เพื่อช่วยสร้างความเชื่อมั่นให้แก่ทั้งตัวเกษตรกรเอง และผู้บริโภคได้อีกด้วย ซึ่งในอนาคตยังสามารถขยายศักยภาพไปสู่อุตสาหกรรมการเกษตร การแปรรูป และการส่งออก รวมทั้งให้ขยายการดําเนินโครงการฯ สู่พื้นที่อื่น ๆ ในรูปแบบการบูรณาการการทํางานเพื่อประโยชน์ต่อการร่วมขับเคลื่อนยุทธศาสตร์การพัฒนาประเทศไทยไปสู่ความมั่นคง มั่งคั่ง และยั่งยืนต่อไป
ต่อจากนั้น นายกรัฐมนตรีปลูกต้นรวงผึ้ง ต้นไม้ประจํารัชกาลที่ 10 และนั่งรถรางไฟฟ้าไปยังแปลงสาธิตโครงการ Green Army Green Farmer เพื่อประเทศชาติและประชาชน ตามแปลงสาธิตต่าง ๆ ของโครงการ โดยนายกรัฐมนตรีได้ร่วมกิจกรรมต่าง ๆ ประกอบด้วย ปรุงอาหารสุขภาพจากวัตถุดิบเกษตรปลอดภัยหว่านเมล็ดข้าวสายพันธุ์ กข 43 (สายพันธุ์ที่มีดัชนีน้ําตาลต่ํา เหมาะสําหรับผู้ป่วยเบาหวาน) ปล่อยปลาลงในร่องน้ํานาข้าว เป็นต้น เสร็จแล้วนายกรัฐมนตรีพร้อมคณะเดินทางกลับกรุงเทพมหานคร
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส.บรรยายพิเศษเรื่อง “การบูรณาการจัดการสิ่งแวดล้อมที่มีผลกระทบต่อสุขภาพ”
วันศุกร์ที่ 3 มีนาคม 2560
รมว.ทส.บรรยายพิเศษเรื่อง “การบูรณาการจัดการสิ่งแวดล้อมที่มีผลกระทบต่อสุขภาพ”
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติบรรยายพิเศษเรื่อง "การบูรณาการจัดการสิ่งแวดล้อมที่มีผลกระทบต่อสุขภาพ” ในการประชุมผู้บริหารระดับสูงกระทรวงสาธารณสุข ครั้งที่ 3/2560
วันนี้ (วันที่ 3 มีนาคม 2560) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติบรรยายพิเศษเรื่อง "การบูรณาการจัดการสิ่งแวดล้อมที่มีผลกระทบต่อสุขภาพ” ในการประชุมผู้บริหารระดับสูงกระทรวงสาธารณสุข ครั้งที่ 3/2560 ณ กระทรวงสาธารณสุข
ทั้งนี้ ในการบรรยายพิเศษดังกล่าวฯ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้บรรยายแนวทางการบริหารจัดการ และกระบวนการแก้ไขปัญหาสิ่งแวดล้อมที่มีผลกระทบต่อสุขภาพ ในด้านต่างๆดังนี้
1) การใช้สารเคมี ในกิจกรรมต่างๆน้ําเสีย
2) แนวทางการแก้ไข/บําบัด ขยะมูลฝอยโดยเฉพาะปัญหาขยะติดเชื้อ
3) ปัญหาหมอกควัน ที่มีผลกระทบต่อสุขภาพ
รัฐบาลไทย-ข่าวทำเนียบรัฐบาล-การท่าเรือแห่งประเทศไทยชี้แจงกรณีข่าวรถเมล์ NGV ของ ขสมก. ได้รับความเสียหายในบริเวณท่าเรือแหลมฉบัง
วันจันทร์ที่ 26 กุมภาพันธ์ 2561
การท่าเรือแห่งประเทศไทยชี้แจงกรณีข่าวรถเมล์ NGV ของ ขสมก. ได้รับความเสียหายในบริเวณท่าเรือแหลมฉบัง
การท่าเรือแห่งประเทศไทยชี้แจงกรณีข่าวรถเมล์ NGV ของ ขสมก. ได้รับความเสียหายในบริเวณท่าเรือแหลมฉบัง
เรือตรี ทรงธรรม จันทประสิทธ์ รองผู้อํานวยการการท่าเรือแห่งประเทศไทย สายวิศวกรรม รักษาการแทนผู้อํานวยการการท่าเรือแห่งประเทศไทย การท่าเรือแห่งประเทศไทย (กทท.) กระทรวงคมนาคม ชี้แจงกรณีที่มีการเสนอข่าวเกี่ยวกับรถเมล์ NGV ของ ขสมก. ได้รับความเสียหายในบริเวณท่าเรือแหลมฉบัง (ทลฉ.) ดังนี้
กระบวนการรับมอบ-ส่งมอบรถเมล์ NGV นั้น ได้ตรวจสอบแล้วมีกระบวนการดําเนินการ 3 ขั้นตอน และมีผู้รับผิดชอบแต่ละขั้นตอน ดังนี้
1. การส่งมอบระหว่างเรือสินค้ากับท่าเทียบเรือ ซี3 ทลฉ.นั้น ขอเรียนว่า รถเมล์ NGV ได้จอดอยู่บนพื้นโครงเหล็กซึ่งมีขนาดเท่ากับตู้คอนเทนเนอร์ 40 ฟุต โดยไม่มีอุปกรณ์ป้องกันในระหว่างการขนถ่าย จึงมีความเสี่ยงที่จะเกิดความเสียหายจากการกระทบกระแทกกันได้สูง ซึ่งเมื่อเรือสินค้าได้เข้าเทียบที่ท่าเทียบเรือ ซี3 พบว่า มีรถเมล์ NGV จํานวน 3 คัน มีความชํารุดเสียหายก่อนที่จะมาถึงท่าเทียบเรือ ซี3 โดยมีกระจกแตก ทะลุ ร้าว และได้มีการจัดทําบันทึกความเสียหาย ซึ่งผู้แทนของเรือสินค้าได้ลงนามรับทราบและรับรองความเสียหายดังกล่าวแล้ว ความเสียหายส่วนนี้ สายการเดินเรือเป็นผู้รับผิดชอบ
2. การรับฝากรถเมล์ NGV ในพื้นที่ท่าเทียบเรือ ซี3 ทลฉ. ได้ตรวจสอบแล้วพบว่าพื้นที่ดังกล่าวเป็นพื้นที่ปิดและมีกล้อง CCTV บันทึกภาพไว้ตลอดเวลา นอกจากนี้ยังมีเจ้าหน้าที่ของท่าเทียบเรือ ซี3 แวะเวียนมาตรวจสอบเป็นประจํา ซึ่งตรวจพบ รถเมล์ NGV มีความชํารุดเสียหายที่บริเวณกระจกอีกจํานวน 2 คัน ความเสียหายส่วนนี้ ท่าเทียบเรือ ซี3 เป็นผู้รับผิดชอบ
3. การส่งมอบรถเมล์ NGV ให้กับรถหัวลากที่ลําเลียงออกนอกพื้นที่ท่าเทียบเรือ ซี3 ทลฉ. นั้น ได้มีการตรวจสอบร่วมกันระหว่างท่าเทียบเรือ ซี3 และตัวแทนเจ้าของสินค้าและได้มีบันทึกการตรวจสอบร่วมกันแล้วพบว่ามีรถเมล์ NGV มีความเสียหายที่บริเวณกระจกรถ แต่หลังจากที่รถเมล์ NGV ได้ออกจากท่าเทียบเรือ ซี3 ไปแล้ว มีการตรวจพบโดยผู้ขนส่ง ว่ารถเมล์มีไฟเลี้ยวและไฟท้ายแตกเพิ่มเติมอีก 2 คัน ความเสียหายส่วนนี้ ผู้รับบรรทุกเป็นผู้รับผิดชอบ
การดําเนินการแก้ไขปัญหา
การท่าเรือฯ โดย ร.ต.ต. มนตรี ฤกษ์จําเนียร ผู้อํานวยการท่าเรือแหลมฉบัง ได้เข้าพื้นที่ท่าเทียบเรือ ซี3 เมื่อวันที่ 25 กุมภาพันธ์ 2561 ตั้งแต่เวลา 10.00 น. และได้มีการประชุมร่วมกับท่าเทียบเรือ ซี3 พร้อมทั้งเข้าตรวจสอบพื้นที่ร่วมกัน และจัดทํารายงานสรุปเหตุการณ์พร้อมให้ท่าเทียบเรือซี3 รวบรวมเอกสารทั้งหมดที่เกี่ยวข้องเสนอท่าเรือแหลมฉบัง เพื่อดําเนินการเกี่ยวกับความรับผิดชอบในความเสียหายที่เกิดขึ้นต่อไป
------------------------------
รัฐบาลไทย-ข่าวทำเนียบรัฐบาล-ลงทะเบียนสวัสดิการแห่งรัฐ ผ่านกลไกไทยนิยม ยั่งยืน
วันพุธที่ 13 มิถุนายน 2561
ลงทะเบียนสวัสดิการแห่งรัฐ ผ่านกลไกไทยนิยม ยั่งยืน
โดยเปิดลงทะเบียนเพื่อสวัสดิการแห่งรัฐเพิ่มเติม ภายใต้โครงการไทยนิยมยั่งยืน
วันที่ 7 มิ.ย. 2561
ลงทะเบียนสวัสดิการแห่งรัฐ ผ่านกลไกไทยนิยม ยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าช่วยเหลือผู้มีรายได้น้อยอย่างทั่วถึง โดยเปิดลงทะเบียนเพื่อสวัสดิการแห่งรัฐเพิ่มเติม ภายใต้โครงการไทยนิยมยั่งยืน โดยเน้นผู้มีรายได้น้อยที่เป็นผู้พิการ ผู้สูงอายุ ผู้ป่วยติดเตียง และผู้ที่ไม่สามารถเดินทางไปลงทะเบียนได้ในรอบปี 2560 ทั้งนี้ ทีมผู้ดูแลบัตรสวัสดิการแห่งรัฐไทยนิยมยั่งยืน ซึ่งเป็นกลไกในระดับพื้นที่จะไปเก็บข้อมูลผู้มีรายได้น้อยที่มีคุณสมบัติเดียวกับเมื่อปี 2560 ถึงที่อยู่อาศัยให้แล้วเสร็จภายในเดือนกรกฎาคมนี้ หลังจากนั้นผู้มีรายได้น้อยจะสามารถตรวจสอบสิทธิของตนเองได้จากทีมงานไทยนิยม ในพื้นที่ รวมทั้งที่ทําการกํานัน ผู้ใหญ่บ้าน และเว็บไซต์ www.epayment.go.th โดยคาดว่าผู้มีรายได้น้อยจะได้รับบัตรและเริ่มใช้ได้ราวเดือนตุลาคม 2561 เป็นต้นไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดฯ ยุติธรรม หารือร่วมกับผู้แทน OHCHR เพื่อผลักดันงานด้านสิทธิมนุษยชนในประเทศไทย
วันศุกร์ที่ 25 พฤศจิกายน 2559
ปลัดฯ ยุติธรรม หารือร่วมกับผู้แทน OHCHR เพื่อผลักดันงานด้านสิทธิมนุษยชนในประเทศไทย
นายชาญเชาวน์ ไชยานุกิจ ปลัดกระทรวงยุติธรรม ให้การต้อนรับนายโลคอง เมย์ยอง รักษาการผู้แทนสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (OHCHR) สํานักงานภูมิภาคเอเชียตะวันออกเฉียงใต้ พร้อมคณะ
เมื่อวันศุกร์ที่ ๒๕ พฤศจิกายน ๒๕๕๙ เวลา ๑๐.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
ให้การต้อนรับ
นายโลคอง เมย์ยอง รักษาการผู้แทนสํานักงานข้าหลวงใหญ่
เพื่อสิทธิมนุษยชนแห่งองค์การสหประชาชาติ (OHCHR) สํานักงานภูมิภาคเอเชียตะวันออกเฉียงใต้ พร้อมคณะ
ในโอกาสเข้าเยี่ยมคารวะและหารือข้อราชการเกี่ยวกับประเด็นด้านสิทธิมนุษยชนในประเทศไทย ประกอบด้วย
๑.ความคืบหน้าการดําเนินงานของประเทศไทยในการปฏิบัติตามข้อเสนอแนะที่ไทยได้ตอบรับและให้คํามั่นโดยสมัครใจ
จากการนําเสนอรายงานทบทวนสิทธิมนุษยชนของประเทศตามกลไก UPR รอบที่ ๒ ณ นครเจนีวา สมาพันธรัฐสวิส
๒.การผลักดันความร่วมมือในการร่างพระราชบัญญัติป้องกันและปราบปรามการทรมาน
และการบังคับให้บุคคลสูญหาย พ.ศ. .... และการให้สัตยาบันและปฏิบัติตามพิธีสารเลือกรับ
ของอนุสัญญาต่อต้านการทรมานและการประติบัติ หรือการลงโทษอื่นที่โหดร้าย ไร้มนุษยธรรม หรือที่ย่ํายีศักดิ์ศรี
๓.การขอเข้าเยี่ยมสถานที่ควบคุมตัวบุคคลในเรือนจําทั่วประเทศและเรือนจําพิเศษกรุงเทพมหานคร
๔.การให้ความคุ้มครองและช่วยเหลือนักสิทธิมนุษยชนในพื้นที่จังหวัดชายแดนภาคใต้
ซึ่งกระทรวงยุติธรรมพร้อมนําผลการหารือเข้าสู่การพิจารณาและขับเคลื่อนการดําเนินงานต่อไป
โดยมีนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พร้อมด้วยผู้บริหารและเจ้าหน้าที่จากหน่วยงานที่เกี่ยวข้อง เข้าร่วมฯ
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จำเป็นต้องกักตัว
วันศุกร์ที่ 17 กรกฎาคม 2563
โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จําเป็นต้องกักตัว
โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จําเป็นต้องกักตัว
วันนี้ (17 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงกรณีการเดินทางของนักฟุตบอลชาวต่างชาติทีมบุรีรัมย์ยูไนเต็ด ที่จะเดินทางเข้ามายังท่าอากาศยานดอนเมือง ในวันที่ 19 ก.ค. นี้ ว่า มีการขออนุญาตการเดินทางอย่างถูกต้อง โดยบุคคลกลุ่มดังกล่าวต้องผ่านการตรวจสอบคัดกรอง หากไม่พบเชื้อโควิด-19 จะเดินทางต่อไปยังท่าอากาศยานบุรีรัมย์และเข้าไปยังสถานที่กักตัว Alternative Local Quarantine : ALQ ต่อไป ทั้งนี้ ขอยืนยันอีกครั้งว่า ผู้เดินทางมาจากจังหวัดระยอง สามารถใช้ชีวิตได้ตามปกติ
โฆษก ศบค. ยังชี้แจงเพิ่มเติมกรณีนักการทูตจากตะวันตกที่ไม่สามารถเข้าพักในคอนโดมิเนียมแห่งหนึ่งได้ ขณะนี้ได้มีการประสานเพื่อให้นักการทูตเข้าพักในโรงแรม Grand Centre Point Terminal 21 ซึ่งเป็น Alternative State Quarantine หนึ่งในรูปแบบของสถานที่กักกัน ทั้งนี้ ประชาชนสามารถตรวจสอบพื้นที่กักกันโรคแห่งรัฐทางเลือก (Alternative State Quarantine) ได้ที่ www.hsscovid.com
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผยนายกรัฐมนตรีเตรียมเดินทางลงพื้นที่ตรวจเยี่ยมประชาชนจังหวัดปราจีนบุรี 9 มี.ค.60 นี้
วันอังคารที่ 7 มีนาคม 2560
ผู้ช่วยโฆษกรัฐบาลเผยนายกรัฐมนตรีเตรียมเดินทางลงพื้นที่ตรวจเยี่ยมประชาชนจังหวัดปราจีนบุรี 9 มี.ค.60 นี้
ผู้ช่วยโฆษกประจําสํานักนายกรัฐมนตรี เผยนายกรัฐมนตรีเตรียมเดินทางลงพื้นที่ตรวจเยี่ยมประชาชนจังหวัดปราจีนบุรี 9 มี.ค.60 นี้ พร้อมตรวจราชการระบบการดูแล รักษาพยาบาลและติดตามความก้าวหน้าการดําเนินโครงการเมืองสมุนไพร ณ โรงพยาบาลเจ้าพระยาอภัยภูเบศร
วันนี้ ( 7 มี.ค. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า ในวันพฤหัสบดีที่ 9 มีนาคม พ.ศ. 2560 นายกรัฐมนตรี จะเดินทางลงพื้นที่ตรวจราชการและตรวจเยี่ยมประชาชนในจังหวัดปราจีนบุรี โดยในช่วงเช้านายกรัฐมนตรีและคณะจะออกเดินทางโดยเฮลิคอปเตอร์ จาก พล.ม.2 รอ. เขตพญาไท กรุงเทพมหานคร ไปยังมณฑลทหารบกที่ 12 ค่ายจักรพงษ์ อําเภอเมือง จังหวัดปราจีนบุรี เพื่อตรวจเยี่ยมคลีนิคหมอครอบครัว (Primary Care Cluster : PCC ) และพบปะประชาชนผู้มารับบริการ ณ อาคารคลีนิคหมอครอบครัวสาขาศาลาไทยอําเภอเมือง
สําหรับการดําเนินการคลีนิคหมอครอบครัว เป็นการปฏิรูประบบบริการสุขภาพ โดยการพัฒนาระบบ บริการปฐมภูมิ(Primary Care Service) ที่จะทําให้ประชาชนเข้าถึงบริการสุขภาพได้อย่างทั่วถึง โดยมีการจัดทีมแพทย์เข้าถึงประชาชนในพื้นที่เพื่อเน้นการป้องกันและให้ความรู้เรื่องสาธารณสุขพื้นฐานในเบื้องต้นกับประชาชน เพื่อให้รู้จักป้องกันตนเองจากเกิดโรคต่าง ๆ อันจะทําให้สามารถช่วยประหยัดงบประมาณในการที่จะไปรักษาพยาบาลในขั้นต่อไป จากนั้นเดินทางไปยังโรงเรียนปราจิณราษฎรอํารุง อําเภอเมือง เพื่อพบปะประชาชน ข้าราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้านและกลุ่ม พลังมวลชนจังหวัดปราจีนบุรี
ต่อจากนั้นจะเดินทางไปตรวจเยี่ยมการดําเนินการของโรงพยาบาลเจ้าพระยาอภัยภูเบศร เพื่อตรวจราชการระบบการดูแล รักษาพยาบาลและติดตามความก้าวหน้าการดําเนินโครงการเมืองสมุนไพร (Herbal City) และเยี่ยมประชาชนผู้มารับบริการ ก่อนเดินทางกลับในช่วงบ่าย
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ห่วงใยเกษตรกร แนะปรับเปลี่ยนพฤติกรรมการเพาะปลูกมุ่งเน้นลดรายจ่ายเพิ่มมูลค่าผลผลิต ย้ำรัฐบาลยินดีช่วยเหลือทุกรูปแบบ วอนทุกฝ่ายร่วมมือขจัดปัญหาการเกษตรที่เรื้อรัง
วันจันทร์ที่ 23 ตุลาคม 2560
นายกฯ ห่วงใยเกษตรกร แนะปรับเปลี่ยนพฤติกรรมการเพาะปลูกมุ่งเน้นลดรายจ่ายเพิ่มมูลค่าผลผลิต ย้ํารัฐบาลยินดีช่วยเหลือทุกรูปแบบ วอนทุกฝ่ายร่วมมือขจัดปัญหาการเกษตรที่เรื้อรัง
นายกฯ ห่วงใยเกษตรกร แนะปรับเปลี่ยนพฤติกรรมการเพาะปลูกมุ่งเน้นลดรายจ่ายเพิ่มมูลค่าผลผลิต ย้ํารัฐบาลยินดีช่วยเหลือทุกรูปแบบ วอนทุกฝ่ายร่วมมือขจัดปัญหาการเกษตรที่เรื้อรัง
วันนี้ (23 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เผิดเผยว่าพลเอก ประยุทธ์ จันทร์โอชา นายกรัฐมนตรี ใช้เวลาช่วงวันหยุดทบทวนภารกิจและปัญหาสําคัญของบ้านเมือง โดยเฉพาะปัญหาปากท้องและชีวิตความเป็นอยู่ของพี่น้องเกษตรกร ซึ่งเป็นคนส่วนใหญ่ของประเทศ โดยย้ําว่าการจัดสรรพื้นที่เพาะปลูกอย่างเหมาะสม การทําไร่นาสวนผสมควบคู่กับการเลี้ยงสัตว์ เช่น ไก่ ปลา สุกร ฯลฯ เพื่อให้มีรายได้เสริมและลดรายจ่ายของครอบครัว ตามแนวทางเกษตรทฤษฎีใหม่ของพระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นแนวทางที่ควรนําไปประยุกต์ใช้
“การทําให้สินค้าเกษตรมีราคาดีขึ้นอยู่กับปัจจัยหลายอย่าง ที่สําคัญคือการเพิ่มมูลค่าผลผลิตและลดต้นทุนการผลิต เกษตรกรควรพิจารณาปรับเปลี่ยนการเพาะปลูกโดยใช้พันธุ์ที่มีคุณภาพ ใช้วิธีอินทรีย์และนวัตกรรมเข้ามาช่วย เช่น ปลูกข้าวอินทรีย์ แปรรูปยาง หรือปลูกปาล์มที่ให้น้ํามันสูงขึ้น เพราะตลาดมีความต้องการมาก ขณะเดียวกันต้องลดค่าใช้จ่ายต่าง ๆ ทั้งการจ้างคน การใช้ปุ๋ยเคมีที่ไม่จําเป็น และประหยัดการใช้น้ํา
นอกจากนี้ ควรรวมกลุ่มให้เกิดความเข้มแข็ง สร้างอํานาจต่อรอง เพื่อไม่ให้ถูกกดราคา โดยรัฐบาลกําลังจัดหาและพัฒนาตลาด ทั้งตลาดทั่วไปและตลาดเฉพาะกลุ่ม เช่น กลุ่มผู้รักสุขภาพ กลุ่มที่ชอบสินค้าแปลกใหม่ เป็นต้น เพื่อให้ผู้ค้าสามารถขายสินค้าได้โดยตรง โดยจะกระจายอยู่ทั่วประเทศและขยายไปยังต่างประเทศด้วย”
นายกรัฐมนตรียังกล่าวด้วยว่า หากพี่น้องเกษตรไม่ร่วมมือหรือปรับเปลี่ยนวิธีการทําการเกษตร ก็คงไม่มีรัฐบาลใดช่วยแก้ปัญหาอย่างยั่งยืนได้ นอกจากใช้วิธีพยุงราคาซึ่งเป็นปัญหาที่ไม่มีวันจบสิ้น เปรียบเหมือนการให้ยาเลี้ยงไข้แต่ไม่มีวันหาย ที่ผ่านมาการปลูกพืชตามกระแสจนปริมาณล้นตลาดเป็นปัญหาใหญ่ ทําให้ราคาผลผลิตตกต่ํา ดังนั้น เมื่อทุกคนมองเห็นจุดอ่อน มีการยื่นข้อเรียกร้อง และภาครัฐบาลรู้ความต้องการของตลาด ทั้งเกษตรกรและรัฐบาลจึงต้องพร้อมใจกันแก้ไขปัญหาอย่างจริงจัง
“รัฐบาลยินดีสนับสนุน ส่งเจ้าหน้าที่ลงไปให้คําแนะนํา เพื่อทํางานร่วมกัน รวมทั้งอยากให้พี่น้องเกษตรกรไปติดต่อพูดคุยปรึกษาหารือกับบุคลากรด้านการเกษตรทุกระดับที่อยู่ในพื้นที่ หรือศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ที่มีอยู่กว่า 880 แห่งทั่วประเทศ เพื่อแลกเปลี่ยนข้อมูล พัฒนาความรู้ และปรับเปลี่ยนวิธีการเพาะปลูกให้ทันสมัยและสอดคล้องกับความต้องการของตลาด ยกระดับรายได้และเพิ่มคุณภาพชีวิตที่ดีให้แก่ตนเองและครอบครัว”
---------------------------------------------------
รัฐบาลไทย-ข่าวทำเนียบรัฐบาล-วศ. แนะใส่ใจเลือกภาชนะเมลามีนเหมาะสม ปลอดภัยในช่วงกินร้อนป้องกันโควิด-19
วันจันทร์ที่ 8 มิถุนายน 2563
วศ. แนะใส่ใจเลือกภาชนะเมลามีนเหมาะสม ปลอดภัยในช่วงกินร้อนป้องกันโควิด-19
วศ. แนะใส่ใจเลือกภาชนะเมลามีนเหมาะสม ปลอดภัยในช่วงกินร้อนป้องกันโควิด-19
เมื่อวันที่ 15 พฤษภาคม 2563 กรมวิทยาศาสตร์บริการ (วศ.) กระทรวงการอุดมศึกษา วิทยาศาสตร์ วิจัยและนวัตกรรม (อว.) แนะนําประชาชนผู้บริโภคให้ใส่ใจในการเลือกใช้ภาชนะเมลามีนบรรจุอาหาร ให้มีความเหมาะสมต่อการใช้งานบรรจุอาหารในช่วงที่ต้องอุ่นอาหารให้ร้อนเพื่อป้องกันโรคโควิด-19นี้
กรมวิทยาศาสตร์บริการ โดยศูนย์ทดสอบวัสดุสัมผัสอาหารของอาเซียน กองผลิตภัณฑ์อาหารและวัสดุสัมผัสอาหารมีภารกิจหลักในการทดสอบคุณภาพ และความปลอดภัยของผลิตภัณฑ์ อาหาร น้ํา และวัสดุสัมผัสอาหารด้านกายภาพ เคมี และชีวภาพ รวมถึงการให้ความรู้ ความเข้าใจ การเลือกใช้วัสดุสัมผัสอาหาร หรือภาชนะบรรจุอาหารให้เหมาะสม ลดความเสี่ยงการใช้ภาชะที่ไม่มีคุณภาพ จะได้ปลอดภัยจากสารปนเปื้อนที่มากับภาชนะบรรจุ โดยเฉพาะภาชนะเมลามีนที่คนส่วนใหญ่มักนํามาใช้งานไม่เหมาะสม เนื่องจากเข้าใจผิด คิดว่าภาชนะเมลามีนเป็นภาชนะที่ทนความร้อนได้สูงมาใช้บรรจุอาหารร้อนจัดซึ่งมีความเสี่ยงสูงที่จะทําให้มีสารละลายปนเปื้อนมากับอาหารได้ จึงมีข้อแนะนําการใช้เมลามีนดั้งนี้ 1.ควรเลือกภาชนะที่มีเครื่องหมาย มอก. 2.ไม่นําไปใช้กับของร้อนอุณหภูมิสูงกว่า 95 องศาเซลเซียสเป็นเวลานาน 3.ไม่นําไปใช้กับอาหารรสจัด 4.ห้ามใช้งานกับไมโครเวฟ 5. ไม่ควรใช้อุปกรณ์แข็งในการล้างทําความสะอาดป้องกันการเกิดรอยขีดข่วน การเลือกภาชนะบรรจุอาหารควรเลือกให้เหมาะสมกับการใช้งาน และควรระวังไม่ใช้ภาชนะพลาสติกเมลามีนเลียนแบบที่ทําจากพลาสติกยูเรีย - ฟอร์มาลดีไฮด์ ลักษณะที่คล้ายกับภาชนะเมลามีนวางขาย ซึ่งไม่เหมาะกับการใช้บรรจุอาหาร บางครั้งจะเลียนแบบโดยการเคลือบผิวด้วยพลาสติกเมลามีน ทําให้แยกแยะได้ยากยิ่งขึ้น ภาชนะเลียนแบบเหล่านี้ทนอุณหภูมิได้ต่ําเมื่อนํามาใช้งานจึงมีความเสี่ยงสูงกับการได้รับสารปนเปื้อนมากับอาหาร ข้อสังเกตคือภาชนะเลียนแบบเหล่านี้จะมีราคาถูกวางขายทั้งที่ไม่มีเครื่องหมายมาตรฐาน
ทั้งนี้สามารถสอบถามรายละเอียดเพิ่มเติม ได้ที่ศูนย์ทดสอบวัสดุสัมผัสอาหารของอาเซียน กรมวิทยาศาสตร์บริการ กระทรวงอุดมศึกษา วิทยาศาสตร์ วิจัยและนวัตกรรม โทรศัพท์ 02-201-7308 หรือเบอร์ 02-2017000 ในวันและเวลาราชการ หรือติดตามข้อมูลข่าวสาร จําเป็นต่อความปลอดภัยในชีวิตประจําวันได้ทางเพจ Doctor D. ซึ่งเป็นเพจที่ให้ข้อมูลวิทยาศาสตร์ควบคุมดูแลข้อมูลโดยนักวิทยาศาสตร์ของกรมวิทยาศาสตร์บริการ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ศธ.เตรียมแนวทางช่วยเหลือ ฟื้นฟู ดูแลสถานศึกษาและประชาชนที่ได้รับผลกระทบ "ปาบึก"
วันพุธที่ 9 มกราคม 2562
ศธ.เตรียมแนวทางช่วยเหลือ ฟื้นฟู ดูแลสถานศึกษาและประชาชนที่ได้รับผลกระทบ "ปาบึก"
พล.อ.สุรเชษฐ์ ชัยวงศ์ กล่าวในที่ประชุมถึงแนวทางการช่วยเหลือ ฟื้นฟู และดูแลสถานศึกษา ตลอดจนประชาชน ที่ได้รับผลกระทบจากภัยพิบัติพายุโซนร้อน “ปาบึก” (PABUK)
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 2/2562 เมื่อวันอังคารที่ 8 มกราคม 2562 ณ ห้องประชุมราชวัลลภ โดยมีศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ นางรัตนา ศรีเหรัญ ผู้ช่วยเลขานุการรัฐมนตรีว่าการกระทรวงศึกษาธิการ รศ.นพ.ปรีชา​ สุนทร​านันท์ ผู้ช่วย​เลขานุการ​รัฐมนตรีว่าการ​กระทรวงศึกษาธิการ​ ตลอดจนผู้บริหารองค์กรหลักและหน่วยงานในกํากับ เข้าร่วมประชุม
พล.อ.สุรเชษฐ์ ชัยวงศ์ กล่าวในที่ประชุมถึงแนวทางการช่วยเหลือ ฟื้นฟู และดูแลสถานศึกษา ตลอดจนประชาชน ที่ได้รับผลกระทบจากภัยพิบัติพายุโซนร้อน “ปาบึก” (PABUK) ซึ่งในช่วงดังกล่าวกระทรวงศึกษาธิการ (ศธ.) โดยสํานักงานปลัดกระทรวงศึกษาธิการ ได้ตั้งศูนย์ป้องกันและบรรเทาภัยพิบัติพายุโซนร้อน “ปาบึก”(PABUK) กระทรวงศึกษาธิการ โดยนายอํานาจ วิชยานุวัติ รองปลัดกระทรวงศึกษาธิการ เป็นประธานคณะกรรมการ ซึ่งมีศูนย์กลางที่สํานักงานปลัดกระทรวงศึกษาธิการ และส่วนภูมิภาคอีก 36 แห่ง ณ สํานักงานศึกษาธิการภาค 6,7 และ 8 เพื่อการเตรียมพร้อมเฝ้าระวัง ป้องกัน และลดผลกระทบจากสถานการณ์ครอบคลุมใน 14 จังหวัดภาคใต้และภาคใต้ชายแดน ตลอดจนจังหวัดเพชรบุรีและประจวบคีรีขันธ์
ในส่วนของการช่วยเหลือฟื้นฟู ได้มอบให้สํานักงานคณะกรรมการการอาชีวศึกษา (สอศ.) ประสานการทํางานร่วมกับกระทรวงมหาดไทย เพื่อรวบรวมข้อมูลความต้องการของประชาชนในพื้นที่อย่างชัดเจน และช่วยเหลือได้ตรงจุดมากที่สุด พร้อมทั้งให้ สอศ.รณรงค์รับบริจาคสิ่งของเครื่องใช้ ตลอดจนอุปกรณ์ต่าง ๆ ที่ไม่ได้ใช้งานแล้ว อาทิ อะไหล่ต่าง ๆ ชิ้นส่วนรถยนต์และรถจักรยานยนต์ที่ยังสามารถใช้การได้ น้ํามันเครื่องจากภาคเอกชน เป็นต้น เพื่อนําไปช่วยเหลือประชาชนในพื้นที่ต่อไป
Written by ทิพย์สุดา ศรีษะแก้ว
Photo Credit อิทธิพล รุ่งก่อน
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-“ยธ” หารือความร่วมมือกับสำนักงานอัยการคุ้มครองสิทธิและช่วยเหลือทางกฎหมาย
วันพฤหัสบดีที่ 21 กันยายน 2560
“ยธ” หารือความร่วมมือกับสํานักงานอัยการคุ้มครองสิทธิและช่วยเหลือทางกฎหมาย
นายธวัชชัย ไทยเขียว รองปลัดกระทรวงยุติธรรม ในฐานะเลขานุการคณะกรรมการกองทุนยุติธรรม ร่วมหารือกับนายศักดิ์ชัย อัศวินอานนท์ อธิบดีอัยการสํานักงานอัยการคุ้มครองสิทธิและช่วยเหลือทางกฎหมาย สํานักงานอัยการสูงสุด
ในวันพุธที่ ๒๐ กันยายน ๒๕๖๐ เวลา ๑๐.๐๐ น.
ณ สํานักงานอัยการคุ้มครองสิทธิและช่วยเหลือทางกฎหมาย อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม ในฐานะเลขานุการคณะกรรมการกองทุนยุติธรรม
ร่วมหารือกับนายศักดิ์ชัย อัศวินอานนท์
อธิบดีอัยการสํานักงานอัยการคุ้มครองสิทธิและช่วยเหลือทางกฎหมาย สํานักงานอัยการสูงสุด
เพื่อประสานความร่วมมือระหว่างกองทุนยุติธรรมและสํานักงานอัยการคุ้มครองสิทธิและช่วยเหลือทางกฎหมาย
ในการกําหนดกรอบและเป้าหมายในการทํางานร่วมกัน
เพื่อให้บริการประชาชนและนําไปสู่การอํานวยความยุติธรรมและลดความเหลื่อมล้ําในสังคม
ซึ่งกองทุนยุติธรรมและสํานักงานอัยการฯ สามารถสนับสนุนการดําเนินงานตามกรอบบันทึกข้อตกลง
ว่าด้วยการอํานวยความยุติธรรมเพื่อลดความเหลื่อมล้ําในสังคม เมื่อวันที่ ๘ ธันวาคม ๒๕๕๗
โดยกรอบความร่วมมือจะเป็นในด้านภารกิจของกองทุนยุติธรรมและสํานักงานอัยการฯ
อาทิ การให้ความรู้ทางกฎหมายแก่ประชาชน การช่วยเหลือประชาชนในทางคดี
รวมไปถึงการไกล่เกลี่ยระงับข้อพิพาท เป็นต้น
รัฐบาลไทย-ข่าวทำเนียบรัฐบาล-ทส. จัดประชุมมอบนโยบายเพื่อประกอบการจัดทำคำของบประมาณรายจ่ายประจำปีงบประมาณ พ.ศ. 2563
วันศุกร์ที่ 2 สิงหาคม 2562
ทส. จัดประชุมมอบนโยบายเพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563
กระทรวงทรัพยากรธรรมชาติและสิ่งแวดล้อม จัดประชุมมอบนโยบายรัฐมนตรีว่าการกระทรวงทรัพยากรธรรมชาติและสิ่งแวดล้อม เพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563 โดยมีผู้บริหารระดับหัวหน้าส่วนราชการหน่วยงานในสังกัด ทส. และผู้แทนสํานักงบประมา
ทส. จัดประชุมมอบนโยบายเพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563
กระทรวงทรัพยากรธรรมชาติและสิ่งแวดล้อม จัดประชุมมอบนโยบายรัฐมนตรีว่าการกระทรวงทรัพยากรธรรมชาติและสิ่งแวดล้อม เพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563 โดยมีผู้บริหารระดับหัวหน้าส่วนราชการหน่วยงานในสังกัด ทส. และผู้แทนสํานักงบประมาณ กระทรวงการคลัง เข้าร่วมการประชุมและรับมอบนโยบาย ณ ห้องประชุม 202 อาคารกระทรวงทรัพยากรธรรมชาติและสิ่งแวดล้อม
วันนี้ (2 สิงหาคม 2562) เวลา 14.30 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เป็นประธานการประชุม พร้อมทั้งมอบนโยบายเพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563 โดยมีผู้เข้าร่วมประชุม ประกอบด้วย ปลัดกระทรวงทรัพยากรธรรมชาติและสิ่งแวดล้อม รองปลัดกระทรวงทรัพยากรธรรมชาติและสิ่งแวดล้อม ทั้ง 4 ด้านภารกิจ และหัวหน้าส่วนราชการหน่วยงานในสังกัดกระทรวงทรัพยากรธรรมชาติและสิ่งแวดล้อม เข้าร่วมประชุมรับมอบนโยบาย และรับฟังการชี้แจงแนวทาง/หลักเกณฑ์การจัดทําคําของบประมาณรายจ่ายประจําปีงบประมาณ พ.ศ. 2563 จากผู้แทนสํานักงบประมาณ กระทรวงการคลัง โดยในโอกาสนี้ ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) ได้รายงานคําของบประมาณรายจ่ายประจําปีงบประมาณ พ.ศ. 2563 ภาพรวมกระทรรวงทรัพยากรธรรมชาติและสิ่งแวดล้อม ความเชื่อมโยงยุทธศาสตร์ชาติ ระยะ 20 ปี และคําของบประมาณระดับแผนงานตามยุทธศาสตร์จัดสรรฯ ให้ประธานทราบด้วย